Diari Oficial de la Generalitat Valenciana


Sumari del DOGV 7675, del 10-12-2015 (2015/9856)

RESOLUCIÓ d'1 de desembre de 2015, del Rectorat de la Universitat de València, per la qual es disposa la publicació de l'acord del Consell de Govern en el qual s'aprova l'oferta pública de col·locació per a l'any 2015.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7675

Data del DOGV
:   10-12-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/9856


Data del document
:   01-12-2015

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ d'1 de desembre de 2015, del Rectorat de la Universitat de València, per la qual es disposa la publicació de l'acord del Consell de Govern en el qual s'aprova l'oferta pública de col·locació per a l'any 2015. [2015/9856]  
El Consell de Govern de la Universitat de València, en la sessió ordinària del 24 de novembre de 2015, va aprovar l'oferta pública de col·locació per a l'any 2015, referida al personal d'administració i serveis de la Universitat de València (ACGUV 265/2015).  
Per la qual cosa, aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, i en compliment del disposat en l'article 70 del Reial Decret Legislatiu 5/2015, de 30 d'octubre, pel qual s'aprova el Text Refós de la Llei del Estatut Bàsic de l'Empleat Públic, l'article 46 de la Llei 10/2010, de 9 de juliol, de la Generalitat Valenciana, d'ordenació i gestió de la funció pública valenciana, i el que estableixen els articles 90 i 190 dels Estatuts de la Universitat de València, resol:  
  
Primer  
Enviar a publicar al Diari Oficial de la Comunitat Valenciana (DOCV) l'Acord del Consell de Govern 265/2015, que figura com a annex a aquesta resolució.  
  
Segon  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la seua publicació.  
  
Els recursos contenciosos administratius que s'interposen contra aquesta resolució seran anunciats en el Diari Oficial de la Comunitat Valenciana (DOCV), a l'efecte de citacions als possibles interessats.  
  
  
València, 1 de desembre de 2015.- El rector: Esteban Morcillo Sánchez.  
  
  
  
ANNEX I  
Oferta pública de col·locació referida al personal   
d'administració i serveis per a l'any 2015.  
  
1. Contingut de l'oferta de col·locació pública  
En aplicació de les mesures de racionalització de la despesa de les administracions públiques imposades per les diverses lleis de pressupostos, durant els anys 2012 i 2013 no s'han realitzat ofertes públiques de col·locació en aquesta universitat, ni s'han cobert les places que es quedaven vacants en la plantilla de personal d'administració i serveis. L'any 2014 L'oferta pública d'ocupació de personal d'administració i serveis es va a limitar a una plaça pel torn lliure en aplicació del punt F de l'article 21.2 de la Llei 22/2013, de 23 de desembre, de Pressupostos Generals de l'Estat i de l'article 70 de la Llei 7/2007, de 12 de abril, de l- Estatut Bàsic de l- Empleat Públic.  
La Llei 36/2014, de Pressupostos Generals de l'Estat per a l- any 2015, en l'article 21.Un.2.J estableix fins a un màxim del 50% de la taxa de reposició d'efectius per al personal d'administració i serveis de les universitats, previsió també continguda en l'article 32.2.g de la Llei 8/2014, de Pressupostos de la Generalitat Valenciana per a l'any 2015.  
  
Aplicant els criteris de caràcter bàsic establerts en l'apartat 3 de l'article 21.Un de l'esmentada Llei 36/2014, per a calcular la taxa de reposició establida en el 50% que correspon a les diverses escales del personal d'administració i serveis, s'obté una xifra de 19 llocs de treball per aquesta oferta. Igualment per aplicació de l'esmentada norma legal es proposa que aquestes places s'oferisquen en aquelles escales que es consideren prioritàries cobrir en aquesta administració. Les places de l'escala tècnica superior d'informació es convocaran amb els perfils de màrqueting i periodisme, respectivament.  
  
Juntament amb aquests llocs pel torn lliure es publica una oferta de promoció interna d'unes altres 19 places, que té per objecte contribuir a la consecució d'una major eficàcia en la prestació de la gestió pública. Aquestes places no computen dins del límit de la taxa de reposició d'efectius, en aplicació de l'article 21.Un.3. de la Llei 36/2014.  
Així mateix, la promoció interna s'obrirà, en aplicació de la disposició addicional quarta del Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprès en l'àmbit d'aplicació de la Llei de la Funció Pública Valenciana, a les persones que ocupen com a titulars els llocs classificats en la RLT per a dos subgrups de titulació, o alternativament a les persones que ocupen com a titulars llocs classificats en una escala, però que pertanyen a l'escala corresponent del subgrup de titulació immediatament inferior. Aquesta situació afecta, en relació amb aquesta oferta, les convocatòries de l'escala tècnica superior d'informació i l'escala tècnica de gestió universitària.  
  
2. Persones amb discapacitat  
D'acord amb el previst en l'article 59 de l'Estatut Bàsic de l'Empleat Públic, es reservarà una quota no inferior al 7% de les places oferides per a ser cobertes per persones amb discapacitat, sempre que superen els processos selectius i acrediten la seua discapacitat a més de la compatibilitat en el desenvolupament de les seues funcions.  
En les proves selectives s'establiran, per a les persones amb discapacitat amb grau de minusvalidesa igual o superior al 33% que ho sol·liciten, les adaptacions i els ajustos raonables necessaris de temps i mitjans per a la seua realització, d'acord amb el que disposa l'Ordre PRE/1822/2006, de 9 de juny, per la qual s'estableixen criteris generals per a l'adaptació de temps addicionals en els processos selectius per a l'accés al treball públic de persones amb discapacitat.  
  
En el cas que algun dels aspirants amb discapacitat que s'haguera presentat pel contingent de reserva superara els exercicis i no obtinguera plaça en el citat contingent, sent la seua puntuació superior a l'obtinguda per altres aspirants del sistema d'accés general, aquest serà inclòs pel seu ordre de puntuació en el sistema d'accés general.  
  
Es reserven tres places per a persones amb discapacitat que es convocaran dos en el torn de promoció interna i una en el torn lliure en ambdós casos en l'escala tècnica de gestió universitària. D'acord amb l'esmentat article 59 de l'EBEP una de les places del torn de discapacitats es reservarà per a persones amb discapacitat intel·lectual.  
  
3. Composició dels tribunals  
La composició dels tribunals i els òrgans de selecció s'atendrà al que estableix l'article 60 del Reial Decret Legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic.  
La seua estructura s'ha d'ajustar al Reglament de composició i funcionament de tribunals de proves selectives que va ser aprovat pel Consell de Govern de 30 de juliol de 2012 (ACGUV 185/2012).  
En aplicació d'aquest reglament, es garantirà la composició equilibrada del nombre de dones i homes del tribunals d'aquestes proves selectives.  
  
4. Termini per a les convocatòries previstes en l'oferta  
Seguint el que disposa l'article 70.1 de l'Estatut Bàsic de l'Empleat Públic (EBEP), el termini màxim per a la convocatòria dels processos selectius previstos en aquesta oferta és de tres anys, comptadors a partir de la publicació de l'oferta en el Diari Oficial de la Comunitat Valenciana.  
  
  
Oferta de col·locació pública per a l'any 2015  
  
Llocs de treball per a convocar a torn lliure  
  
Grup A, subgrup A1 Places  
Escala tècnica sup. d'informació 2  
Escala tècnica sup. d'investigació 2  
Total A1  
 4  
  
Grup A, subgrup A2 Places  
Escala tècnica de gestió universitària 4  
Escala tècnica mitjana d'enginyeria 1  
Total A2  
 5  
  
Grup C, subgrup C1 Places  
Escala tècnica bàsica d'investigació 10  
Total C1  
 10  
  
  
  
  
Llocs de treball per a convocar a promoció interna  
  
Grup A, subgrup A1 Places  
Escala tècnica sup. d'investigació 6  
Total A1  
 6  
Grup A, subgrup A2 Places  
Escala tècnica de gestió universitària 13  
Total A2  
  
 13